laion/Wikipedia-Exotic huggingface dataset:
সেনা হোটেল ম্যানেজমেন্ট ইনস্টিটিউট

সেনা হোটেল ম্যানেজমেন্ট ইনস্টিটিউট (Army Hotel Management Institute - AHMI) ২০০৯ সালের ৩রা জুন ঢাকা, বাংলাদেশে প্রতিষ্ঠিত হয়। বাংলাদেশ সেনা বাহিনীর সেনা প্রধান জেনারেল মঈন ইউ আহমেদ ঢাকায় রাডিসন ওয়াটার গার্ডেন হোটেলের উৎসব বেন্‌কুয়েট হলে এটি উদ্বোধন করেন। দেশে-বিদেশে পর্যটন ও হোটেল ব্যবস্থাপনা বিভাগের চাহিদা পূরণের অঙ্গিকার নিয়ে এর যাত্রা শুরু হয়। ভারতের বেঙ্গালুরুতে অবস্থিত প্রসিদ্ধ সেনা ইনস্টিটিউট অব হোটেল ম্যনেজমেন্ট এন্ড ক্যটারিং টেক্‌নোলজি এর সাথে এই ইনস্টিটিউটের সাদৃশ্য আছে। ২০ সপ্তাহ মেয়াদী খাদ্য ও পানীয় ব্যবস্থা হচ্ছে এর প্রথম কোর্স। এর ফি হচ্ছে ৩৫,০০০ টাকা (৫০০$)। প্রথম ব্যচের শিক্ষা কার্যক্রম ৮ জুন ২০০৯ হতে শুরু হয়। ভর্তির যোগ্যতা হলো উচ্চ মাধ্যমিক বা ও-লেভেল পাশ। এখানে খাদ্য ব্যবস্থাপনা, উৎপাদন এবং সেবা বিষয়ে হাতে কলমে শিক্ষার ব্যবস্থা রয়েছে। এর পাঠ্যক্রম তৈরির সময় তাত্ত্বিক ও ব্যবহারীকের মাঝে ভারসাম্য, স্বশিক্ষা এবং দক্ষ শিক্ষক সংশ্লিষ্টতার প্রতি খেয়াল রাখা হয়েছে। অত্র ইনস্টিটিউটে ৪ বছর মায়াদী ডিগ্রী কোর্স চালুর পরিকল্পনা রয়েছে। সেনা হোটেল ম্যানেজমেন্ট ইনস্টিটিউটের প্রশাসন ও ব্যবস্থাপনার দায়িত্ব রয়েছে সেনা কল্যাণ সংস্থা ও সেনা কল্যাণ ট্রাস্ট এর একটি কোম্পানি সেনা হোটেল ডেভেলপমেন্ট লিমিটেডের উপর। চট্টগ্রামে কোম্পানির দ্বারা একটি ৫ তারা হোটেল প্রতিষ্ঠার কাজ এগিয়ে চলেছে এবং খুলনায় আরো একটি নির্মাণের পরিকল্পনা রয়েছে। ঢাকার বিখ্যাত রেডিসন ওয়াটার গার্ডেন হোটেল সেনা হোটেল ডেভেলপমেন্ট লিমিটেড কোম্পানি দ্বারা প্রতিষ্ঠিত। Army Institute Of Hotel Management & Catering Technology, ২৬ আগস্ট ২০০৯ তারিখে মূল থেকে আর্কাইভ করা, সংগ্রহের তারিখ ৯ সেপ্টেম্বর ২০০৯ উদ্ধৃতি টেমপ্লেট ইংরেজি প্যারামিটার ব্যবহার করেছে (link) bdnews24.com (২০০৯), সেনা হোটেল ম্যানেজমেন্ট ইনস্টিটিউটের যাত্রা শুরু, ১৭ জুলাই ২০১১ তারিখে মূল থেকে আর্কাইভ করা, সংগ্রহের তারিখ ৪ জুন ২০০৯ উদ্ধৃতি টেমপ্লেট ইংরেজি প্যারামিটার ব্যবহার করেছে (link) New Age (২০০৯), SHDL sets up Sena Hotel Management Institute for improving hospitality industry, ১৪ জুন ২০১১ তারিখে মূল থেকে আর্কাইভ করা, সংগ্রহের তারিখ ৯ জুন ২০০৯ উদ্ধৃতি টেমপ্লেট ইংরেজি প্যারামিটার ব্যবহার করেছে (link) T&G Supply (২০০৯), First 5-star hotel in Chittagong, Bangladesh, ৩০ মে ২০০৯ তারিখে মূল থেকে আর্কাইভ করা, সংগ্রহের তারিখ ৪ জুন ২০০৯ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
পাঁচ্চর ইউনিয়ন

পাঁচ্চর ইউনিয়ন বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ১৯টি গ্রাম নিয়ে গঠিত। পাঁচ্চর ইউনিয়নের মোট আয়তন ৩,৪৪০ একর বা ১৩.৯২ বর্গ কিলোমিটার।। গ্রামের সংখ্যা ১৯টি। ঘরবাড়ির সংখ্যা ৩,৯৯৫টি। এ ইউনিয়নে হাট-বাজার রয়েছে ৫টি। মসজিদের সংখ্যা ১০টি এবং মন্দিরের সংখ্যা ৪টি। বাংলাদেশের ২০১১ সালের আদমশুমারি অনুযায়ী পাঁচ্চর ইউনিয়নের ৩,৯৯৫টি পরিবারে মোট জনসংখ্যা ১৯,২৫২ জন এবং প্রতি বর্গ কিলোমিটারে ১৩৮৩ জন লোক বাস করে। এদের মধ্যে ১০,১৩১ জন পুরুষ ও ৯,১২১ জন মহিলা এবং লিঙ্গ অনুপাত ১১১। মুসলিম ধর্মালম্বী ১৮,৩৪১ জন, হিন্দু ধর্মালম্বী ৯১০ জন ও অন্যান্য ১ জন। ২০১১ সালের হিসেব অনুযায়ী পাঁচ্চর ইউনিয়নের সাক্ষরতার হার ৪৫.২% (পুরুষ ৪৬.৪%, মহিলা ৪৩.৮%)। এ ইউনিয়নে ২টি মাধ্যমিক বিদ্যালয়, ১টি মাদ্রাসা এবং ৪টি সরকারি প্রাথমিক বিদ্যালয় রয়েছে। "পাঁচ্চর ইউনিয়ন"। বাংলাদেশ জাতীয় তথ্য বাতায়ন (ইংরেজি ভাষায়)। ২ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২০২০-০২-০২।  COMMUNITY REPORT: MADARIPUR (পিডিএফ) (ইংরেজি ভাষায়)। ঢাকা: বাংলাদেশ পরিসংখ্যান ব্যুরো। ফেব্রুয়ারি ২০১৫। আইএসবিএন 978-984-33-8597-0। ২৭ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২ ফেব্রুয়ারি ২০২০।
বামনপুরাণ

বামন পুরাণ (সংস্কৃত: वामन पुराण) অষ্টাদশ হিন্দুপুরাণের অন্যতম পুরাণ এবং একটি গুরুত্বপূর্ণ হিন্দু ধর্মগ্রন্থ। এই পুরাণ দেবতা বিষ্ণুর বামন অবতারের নামে নামকরণ করা হয়েছে এবং বামনাবতারের মাহাত্ম্য বর্ণিত হয়েছে। বামন পুরাণ–এ অবশ্য বিষ্ণু ও শিব উভয় দেবতারই বন্দনা করা হয়েছে। অধিকাংশ পুরাণের মতো বামন পুরাণ–এও দশটি বৈশিষ্ট্য পরিলক্ষিত হয়। এগুলি হল: সর্গ, বিসর্গ, স্থান, পোষণ, উতি, বৃত্তি, রক্ষ, মন্বন্তর, বংশ ও উপাশ্রয়। সর্গের উপজীব্য বিশ্বসৃষ্টির কাহিনি। বিসর্গ থেকে জানা যায় কীভাবে বিভিন্ন জীব একটি প্রজাতি থেকে অপর প্রজাতিতে বিবর্তিত হয়। স্থান, পোষণ, উতি ও বৃত্তি মানব-উদ্বর্তনের বিভিন্ন প্রয়াসের বিবরণী। রক্ষ অংশ থেকে জানা যায় কীভাবে বিষ্ণু বিশ্বরক্ষার উদ্দেশ্যে নানা অবতার গ্রহণ করে মর্ত্যে অবতীর্ণ হন। মন্বন্তর অংশে মন্বন্তর অর্থাৎ মনুর রাজত্বকালের সম্পূর্ণ ইতিহাস বর্ণিত হয়েছে। বংশ অংশে ব্রহ্মা সহ রাজাদের বংশবৃত্তান্ত বর্ণিত হয়েছে। উপাশ্রয় থেকে ব্রহ্মের প্রকৃত অর্থের কথা জানা যায়। বামন পুরাণ–এর মুদ্রিত সংস্করণে মোট ৯৬টি অধ্যায় রয়েছে। প্রথম অধ্যায়ের সূচনায় দেখা যায়, নারদ পুলস্থ্যকে বিষ্ণুর বামন অবতারের কথা জিজ্ঞাসা করছেন। ৩৪-৪২ অধ্যায়ে কুরুক্ষেত্র অঞ্চলের তীর্থ, নদী ও বনের বিস্তারিত বিবরণ পাওয়া যায়। Vamana Purana - Spiritual Literature Of India - Vedas, Upanishads, Bhagavad Gita And Other Scriptures Of India Mani, Vettam. Puranic Encyclopedia. 1st English ed. New Delhi: Motilal Banarsidass, 1975. Synopsis of Vamana Purana
সময় সীমা

একটি সময় সীমা বা নির্দিষ্ট সময়সীমা একটি ক্ষুদ্র সময়, বা একটি নির্দিষ্ট সময়ে, যার মধ্যে একটি উদ্দেশ্য বা কাজ সম্পাদন হতে হবে। একবার সে সময় অতিক্রান্ত হলে, সেটাকে বাকি (যেমন, কাজ, প্রকল্প বা স্কুল এসাইনমেন্টের ক্ষেত্রে) বিবেচনা করা যেতে পারে। যে নির্ধারিত কাজ বা প্রকল্প নির্দিষ্ট সময়সীমায় সম্পন্ন করা হয়নি কর্মচারীর কর্মক্ষমতা রেটিংএ তা বিরূপ প্রভাব ফেলতে পারে। বিদ্যালয় নির্ধারিত কাজ, প্রবন্ধ বা প্রতিবেদনের ক্ষেত্রে, নির্দিষ্ট সময়সীমা পরে জমা দিলে, শিক্ষার্থির মূল্যায়নের সময় নম্বর বা গ্রেড কমিয়ে দিতে পারে। কিছু কিছু ক্ষেত্রে, কোন কিছু জমা দেয়া যায় না নির্দিষ্ট সময়সীমা পরে। এগুলো হতে পারে প্রস্তাবের আবেদন, বাণিজ্যিক দরপত্রের জন্য প্রস্তাব, এবং বিশ্ববিদ্যালয় আবেদনের তারিখ। বিদ্যালয়, বিশ্ববিদ্যালয় এবং কাজের প্রতিযোগিতার ক্ষেত্রে পরীক্ষার সময় সীমা অতিক্রম করলে, পরীক্ষার্থীদের অবশ্যই তাদের কলম বা পেন্সিল এবং লেখা বন্ধ করতে হবে। প্রকল্প ব্যবস্থাপনায় সময়সীমা প্রায়ই মাইলস্টোন হিসেবে চিহ্নিত করা হয়।
রুকুনপুর উচ্চ বিদ্যালয়

রুকুনপুর উচ্চ বিদ্যালয় একটি ভারতীয় বিদ্যালয়। এটি পশ্চিমবঙ্গের মুর্শিদাবাদ জেলার অধীনস্থ হরিহরপাড়া ব্লকের রুকুনপুর গ্রামে অবস্থিত। "Rukanpur High School(H. S), Hariharpara Murshidabad - Admissions 2019, Fee Structure"। schools.olympiadsuccess.com (ইংরেজি ভাষায়)। সংগ্রহের তারিখ ২০২০-০২-০৩।
অতিথি

যে ব্যক্তিকে আবাস আলয়ে, বাড়িয়ে, সামাজিক অনুষ্ঠানে কিংবা প্রচারমাধ্যমে সাদরে আপ্যায়ন করা হয়; তিনিই অতিথি। প্রায় সব ধর্মে অতিথি বা মেহমান কে ভালোভাবে আপ্যায়ন করার নির্দেশ রয়েছে। মুসলিমদের ধর্মে অতিথি আপ্যায়ন একটি মহৎ কাজ। হিন্দুরা মনে করেন অতিথি হচ্ছে তাদের দেবতার অংশ। অতিথিকে ভালোবাসার মধ্য দিয়ে মানবমনে সৌজন্য, শিষ্টাচার ও মানবপ্রেমের অসাধারণ বহিঃপ্রকাশ ঘটে। সব দেশেই অতিথিদের সুন্দরভাবে আপ্যায়ন করার রীতি রয়েছে। যুগ যুগ ধরে অতিথি আপ্যায়নে বাঙালিদের সুনাম রয়েছে।বাংলাদেশে কারো বাড়িতে অতিথি বা মেহমান এলে সে বাড়িতে ভালো খাবার রান্না করা হয়। তাদের সাথে সুন্দর ব্যবহার করা হয়। অনেক গল্প-গুজব হয়। মেহমানরা যেন কোনো ভাবে কোনো রকম কষ্ট না পান সেদিকে খেয়াল রাখা হয়। এক কথায় অতিথি আসলে বাড়িতে অন্যরকম একটা আমেজ তৈরি হয়।
কাঞ্চিপাড়া রেলওয়ে স্টেশন

কাঞ্চিপাড়া রেলওয়ে স্টেশন বাংলাদেশের রংপুর বিভাগের গাইবান্ধা জেলার একটি রেলওয়ে স্টেশন। কাঞ্চিপাড়া রেলওয়ে স্টেশনটি বর্তমানে অব্যবহৃত অবস্থায় আছে। ত্রিমোহনী রেলওয়ে স্টেশন থেকে ব্রহ্মপুত্র নদের বালাসী ফেরিঘাট সেকশনে ট্রেন চলাচল করত। বালাসী-বাহাদুরাবাদঘাট ফেরি পারাপারের মাধ্যমেই দেওয়ানগঞ্জ-জামালপুর-ময়মনসিংহ হয়ে রাজধানী ঢাকার সঙ্গে ছিল উত্তরাঞ্চলের ৮ জেলার ট্রেন যোগাযোগ। যমুনায় বঙ্গবন্ধু সেতু দিয়ে রেল ও সড়ক যোগাযোগ চালু হওয়ার পর কর্তৃপক্ষ এই রুটের রেলফেরি চলাচল বন্ধ করে দেয়। এতে বন্ধ হয়ে যায় ত্রিমোহিনী-বালাসীঘাট রুটের কাঞ্চিপাড়া রেলওয়ে স্টেশন। কাঞ্চিপাড়া রেলওয়ে স্টেশনে বর্তমানে কোন ট্রেন পরিষেবা নেই। পার্বতীপুর-পঞ্চগড় লাইন "বন্ধ হয়ে গেছে পশ্চিম রেলের ৫২ স্টেশন"। banglanews24.com। সংগ্রহের তারিখ ২০২০-০২-০৩।
বালাসিঘাট রেলওয়ে স্টেশন

বালাসিঘাট রেলওয়ে স্টেশন বাংলাদেশের রংপুর বিভাগের গাইবান্ধা জেলার একটি রেলওয়ে স্টেশন। বালাসিঘাট রেলওয়ে স্টেশন বর্তমানে অব্যবহৃত অবস্থায় আছে। ত্রিমোহনী রেলওয়ে স্টেশন থেকে ব্রহ্মপুত্র নদের বালাসী ফেরিঘাট সেকশনে ট্রেন চলাচল করত। বালাসী-বাহাদুরাবাদঘাট ফেরি পারাপারের মাধ্যমেই দেওয়ানগঞ্জ-জামালপুর-ময়মনসিংহ হয়ে রাজধানী ঢাকার সঙ্গে ছিল উত্তরাঞ্চলের ৮ জেলার ট্রেন যোগাযোগ। যমুনায় বঙ্গবন্ধু সেতু দিয়ে রেল ও সড়ক যোগাযোগ চালু হওয়ার পর কর্তৃপক্ষ এই রুটের রেলফেরি চলাচল বন্ধ করে দেয়। এতে বন্ধ হয়ে যায় বালাসিঘাট রেলওয়ে স্টেশন। বালাসিঘাট রেলওয়ে স্টেশনে বর্তমানে কোন ট্রেন পরিষেবা নেই। বালাসী ঘাট "ফের চালু হচ্ছে বাহাদুরাবাদ-বালাসী রেলফেরি-রেলঘাট"। banglanews24.com। সংগ্রহের তারিখ ২০২০-০২-০৩।  "বন্ধ হয়ে গেছে পশ্চিম রেলের ৫২ স্টেশন"। banglanews24.com। সংগ্রহের তারিখ ২০২০-০২-০৩।
ভরতখালী রেলওয়ে স্টেশন

ভরতখালী রেলওয়ে স্টেশন বাংলাদেশের রংপুর বিভাগের গাইবান্ধা জেলার একটি রেলওয়ে স্টেশন। ভরতখালী রেলওয়ে স্টেশন বর্তমানে অব্যবহৃত অবস্থায় আছে। ব্রহ্মপুত্র-সুলতানপুর রেলওয়ে কোম্পানি ১৮৯৯-১৯০০ সালে সান্তাহার থেকে ফুলছড়ি(তিস্তামুখ) পর্যন্ত ৯৪ কিলোমিটার দীর্ঘ (৫৮ মাইল) মিটারগেজ রেলপথ ট্র্যাক নির্মাণ করে। এসময় ভরতখালী রেলওয়ে স্টেশন তৈরি করা হয়। নাব্যতা সংকটের কারণে এই ঘাটটি বন্ধ করে ফুলছড়ি উপজেলার বালাসিঘাট রেলওয়ে স্টেশন পর্যন্ত নেওয়া হয়। ভরতখালী রেলওয়ে স্টেশনে বর্তমানে কোন ট্রেন পরিষেবা নেই। ভরতখালী রেলওয়ে স্টেশন থেকে ফুলছড়িঘাট পর্যন্ত রেললাইন তৈরী করা হয় । কেননা নাব্যতা সংকটের কারণে তিস্তামুখ ঘাটটি অচল হয়ে যায়। রেলফেরিতে নদী পার হয়ে বাহাদুরাবাদ ঘাট থেকে দেশের বিভিন্ন অঞ্চলে ট্রেনে যাওয়া যেতো। আবারো নদীতে নাব্যতা সংকট শুরু হলো ফুলছড়ি ঘাটটি বালাসিঘাটে স্থানান্তরিত করা হয়। বুড়ীমারি-লালমনিরহাট-পার্বতীপুর লাইন "ভরতখালী এক মৃত স্টেশনের নাম"। সমকাল। ২০২০-০২-০৩ তারিখে মূল থেকে আর্কাইভ করা। সংগ্রহের তারিখ ২০২০-০২-০৩।  "বন্ধ হয়ে গেছে পশ্চিম রেলের ৫২ স্টেশন"। banglanews24.com। সংগ্রহের তারিখ ২০২০-০২-০৩।  Diganta, Probashir (২০১৯-১১-১৪)। "১৯৩৮ সাল, যখন ফেরীতে পার হতো ট্রেন"। প্রবাসীর দিগন্ত। সংগ্রহের তারিখ ২০২০-০২-০৩।
কোম্মারেড্ডি সুরেন্দর রেড্ডি

কোম্মারেড্ডি সুরেন্দর রেড্ডি ভারতের তেলেঙ্গানার একজন রাজনীতিবিদ ছিলেন। তিনি অন্ধ্রপ্রদেশ বিধানসভার বিধায়ক ছিলেন। তিনি অন্ধ্রপ্রদেশ সরকারের একজন মন্ত্রী হিসেবেও দায়িত্ব পালন করেছিলেন। কোম্মারেড্ডি সুরেন্দর রেড্ডি ১৯৮৫ সালে মেদচাল থেকে অন্ধ্রপ্রদেশ বিধানসভার বিধায়ক হিসেবে নির্বাচিত হয়েছিলেন। পরবর্তীতে, তিনি অন্ধ্রপ্রদেশ সরকারের বনমন্ত্রী হিসেবে নিযুক্ত হয়েছিলেন। কোম্মারেড্ডি সুরেন্দর রেড্ডি ২০২০ সালের ২ ফেব্রুয়ারি প্রয়াত হন। "Andhra Pradesh Assembly Election Results in 1985"। www.elections.in। সংগ্রহের তারিখ ২৬ ডিসেম্বর ২০১৯।  "Fomer Minister Surender Reddy, former MP Narayana Reddy passes away; CM condoles"। United News of India। ২ ফেব্রুয়ারি ২০২০। সংগ্রহের তারিখ ৩ ফেব্রুয়ারি ২০২০।  "మాజీ మంత్రి కొమ్మారెడ్డి సురేందర్ రెడ్డి మృతి"। Vaartha (তেলুগু ভাষায়)। ২ ফেব্রুয়ারি ২০২০। সংগ্রহের তারিখ ৩ ফেব্রুয়ারি ২০২০।  "మాజీ మంత్రి కొమ్మారెడ్డి సురేందర్ రెడ్డి కన్నుమూత"। Prajasakti (তেলুগু ভাষায়)। ২ ফেব্রুয়ারি ২০২০। ৩ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৩ ফেব্রুয়ারি ২০২০।  "మాజీ మంత్రి సురేందర్ రెడ్డి కన్నుమూత"। Eenadu (তেলুগু ভাষায়)। ৩ ফেব্রুয়ারি ২০২০। ৩০ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ৩ ফেব্রুয়ারি ২০২০।
কৃষ্ণা চট্টোপাধ্যায়

কৃষ্ণা চট্টোপাধ্যায় (১ অক্টোবর, ১৯৩৫ – ২৩ মে, ২০০৯) একজন বিশিষ্ট ভারতীয় বাঙালি কণ্ঠশিল্পী তথা বাংলা কাব্যগীতির জগতে এক প্রবাদপ্রতিম ব্যক্তিত্ব। অতুলপ্রসাদ এবং দ্বিজেন্দ্রলালের গানে বিশেষ খ্যাতি ও জনপ্রিয়তা অর্জন করা এই শিল্পী রজনীকান্ত সেন, দিলীপকুমার রায়, হিমাংশু দত্তের গান তথা রবীন্দ্রসংগীত ও বাংলা আধুনিক গানেও সমান পারদর্শী ছিলেন। কৃষ্ণা চট্টোপাধ্যায়ের পিতা হরেন্দ্রনাথ চট্টোপাধ্যায় ছিলেন সেযুগের একজন বিশিষ্ট অতুলপ্রসাদী শিল্পী। কলকাতায় পিতৃগৃহের সাঙ্গীতিক পরিবেশে বেড়ে ওঠা কৃষ্ণার অতুলপ্রসাদের গানে তালিম পেয়েছিলেন পিতার হাতেই। তবে কৃষ্ণা চট্টোপাধ্যায়ের পারিবারিক আদিনিবাস ছিল পশ্চিমবঙ্গের নদিয়া জেলার কৃষ্ণনগরে। তবে তার ছেলেবেলা কাটে কলকাতার পৈত্রিক বাড়িতে। পিতা হরেন্দ্রনাথ চট্টোপাধ্যায় ছিলেন সেযুগের বিশিষ্ট অতুলপ্রসাদী গায়ক। অতুলপ্রসাদের গানে কৃষ্ণা চট্টোপাধ্যায়ের তালিম পিতার কাছেই। যদিও তার প্রথম রেকর্ড ছিল দ্বিজেন্দ্রগীতির। ১৯৫৭ সালে প্রকাশিত এই গ্রামোফোন ডিস্কে এক পিঠে প্রকাশিত হয় দ্বিজেন্দ্রলালের ‘সে কেন দেখা দিল রে’ ও অপর পিঠে ‘মলয় আসিয়া কয়ে গেছে কানে’। দ্বিজেন্দ্রগীতির শিক্ষা কৃষ্ণা চট্টোপাধ্যায় পেয়েছিলেন দ্বিজেন্দ্রলালের পুত্র তথা তার পিতৃবন্ধু দিলীপকুমার রায়ের কাছ থেকে; যদিও তার কাছে সরাসরি গান শেখেননি তিনি। সঙ্গীতবিশেষজ্ঞ শোভন সোমের মতে, ...তাঁর (দ্বিজেন্দ্রলাল রায়) দেশাত্মবোধক গানগুলি ছাড়া ডিস্‌কে কাব্যগীতিগুলি নাটুকে ঢঙে গাইতেন গত শতকের গোড়ার দিকের পেশাদার মঞ্চের অভিনেত্রীরা। দ্বিজেন্দ্রলালের গানে পরিশীলিত মাত্রা ও গাম্ভীর্য যোগ করে যে দুজন গায়িকা গত শতকের (বিশ শতক) মাঝামাঝি এই গানকে নতুন করে জনপ্রিয় করে তোলেন তাঁরা ছিলেন মঞ্জু গুপ্ত ও কৃষ্ণা চট্টোপাধ্যায়। কৃষ্ণার কণ্ঠে দ্বিজেন্দ্রলালের খেয়ালাঙ্গ ও কীর্তনাঙ্গ দু’ধরনের গানই নবতর সৌন্দর্যে সঞ্জীবিত হয়েছিল। কৃষ্ণা ছিলেন দ্বিজেন্দ্রলাল রায়ের ও অতুলপ্রসাদ সেনের গানের অন্যতম ব্যাখ্যাতা। তাঁরই কথায় পরবর্তীকালের স্বরলিপির চেয়ে তিনি বেশি নির্ভর করতেন গুরুমুখী বিদ্যার উপর। কৃষ্ণধন বন্দ্যোপাধ্যায় ও ভীষ্মদেব চট্টোপাধ্যায়ের কাছে শাস্ত্রীয় সঙ্গীতে তালিম নেন কৃষ্ণা। রবীন্দ্রসঙ্গীত শেখেন কণিকা বন্দ্যোপাধ্যায়ের কাছে। উল্লেখ্য, কণিকা অতুলপ্রসাদী শিখেছিলেন কৃষ্ণার পিতা হরেন্দ্রনাথ চট্টোপাধ্যায়ের নিকট। আবার কমল দাশগুপ্ত ও সলিল চৌধুরীর তালিমেও ডিস্কে গান গেয়েছিলেন কৃষ্ণা। ২০০১ সালে গুরুতর হৃদরোগে আক্রান্ত হয়ে কৃষ্ণা বাকশক্তি রহিত হন। এরপর প্রায় আটবছর রোগভোগ করার পর জীবনের শেষদিনগুলি অতিবাহিত করেন দক্ষিণ দিল্লিতে কনিষ্ঠ পুত্র বিক্রমজিৎ রায়ের বাসভবনে। অবশেষে ২০০৯ সালের ২৩ মে ৭৪ বছর বয়সে এই কিংবদন্তি শিল্পীর জীবনাবসান ঘটে। তার বিখ্যাত সিডি অ্যালবামগুলির মধ্যে সবারে বাসরে ভাল (অতুলপ্রসাদী) ও অনন্ত মহিমা তব (রজনীকান্তের গান) বিশেষভাবে উল্লেখযোগ্য। স্মরণ: কৃষ্ণা চট্টোপাধ্যায় (১৯৩৫ – ২০০৯), শোভন সোম, দেশ , ২ জুন, ২০০৯ সংখ্যা "বুকের কাছে বাজল যে বীণ"। www.anandabazar.com। সংগ্রহের তারিখ ২০২২-০১-১২।  স্মরণ: কৃষ্ণা চট্টোপাধ্যায় (১৯৩৫ – ২০০৯), দেশ , ২ জুন, ২০০৯ সংখ্যা
মাদ্রাজ পারমাণবিক বিদ্যুৎ কেন্দ্র

মাদ্রাজ পরমাণু বিদ্যুৎ কেন্দ্র হ'ল ভারতের চেন্নাই শহর প্রায় ৮০ কিলোমিটার (৫০ মাইল) দক্ষিণে কালাপক্কামে অবস্থিত একটি বিস্তৃত পারমাণবিক বিদ্যুৎ উৎপাদন কেন্দ্র। এখানে জ্বালানী পুনরায় প্রসেসিং এবং দ্রুত প্রজননকারী চুল্লিগুলির জন্য প্লুটোনিয়াম জ্বালানী ফ্যাব্রিকেশন'সহ (এফবিআর) বর্জ্য পরিশোধনের সুবিধাসমূহে অন্তর্ভুক্ত রয়েছে। এটি ভারতের প্রথম সম্পূর্ণ দেশীয়ভাবে নির্মিত পারমাণবিক বিদ্যুৎ কেন্দ্র, যেখানে দুটি ইউনিটের মধ্যে প্রতিটির উৎপাদন ক্ষমতা ২২০ মেগাওয়াট। স্টেশনটির প্রথম এবং দ্বিতীয় ইউনিট যথাক্রমে ১৯৮৩ এবং ১৯৮৫ সালে চালু হয়। স্টেশনটি চুল্লী-কুল্যান্ট দুর্ঘটনার ক্ষেত্রে দ্বিস্তরীয় কংক্রিটের আচ্ছাদন'সহ সুরক্ষার উন্নতি একটি চুল্লি ভবনের মধ্যে রয়েছে চুল্লীগুলি। এছাড়াও একটি অন্তর্বর্তীকালীন সঞ্চয় সুবিধা (আইএসএফ) কালাপক্কামে অবস্থিত। নির্মাণের সময়, যথাযথ অবকাঠামোগত ব্যবস্থাপনার এবং পরিচালনার সরঞ্জামের অভাবে প্রথম ইউনিটে ১৮০ টন গুরুত্বপূর্ণ সরঞ্জাম উত্তোলনের জন্য সমগ্র ভারতের বিভিন্ন প্রান্ত থেকে মোট ৩.৮ লক্ষ (৩৮০,০০০) রেল স্লিপার (লগগুলি) আনা হয়। জুলাই ২০১৫ সালের মধ্যে প্রোটোটাইপ ফাস্ট ব্রিডার রিঅ্যাক্টর (পিএফবিআর) এর চূড়ান্ত নির্মাণ পর্যায়ে ছিল এবং আশা করা হয় যে মার্চ ২০১৭ সালে ৫০০ মেগাওয়াট বিদ্যুৎ উৎপাদন ক্ষমতায় পৌঁছে যাবে। পরের মাসে ১,৭৫০ টন তরল সোডিয়াম কুল্যান্টের লোড চার থেকে পাঁচ মাসে হবে বলে আশা করা হয়, পরমাণু শক্তি বিভাগের সূত্র জানিয়েছে যে সর্বোচ্চ ক্ষমতায় সম্ভবত মে ২০১৭ সালের দিকেই পৌঁছে যাবে। "MAPS Silver Jubilee Celebration"। indiaenvironmentportal.org.in। India Environment Portal। ১৮ ডিসেম্বর ২০১২ তারিখে মূল থেকে আর্কাইভ করা।  Singh, Jitendra (২৮ জুলাই ২০১৬)। "Answer on 28.07.2016 to Rajya Sabha unstarred question no.1184 to Government of India Department of Atomic Energy" (পিডিএফ)। dae.nic.in। Department of Atomic Energy, Government of India.। ৮ আগস্ট ২০১৬ তারিখে মূল (PDF) থেকে আর্কাইভ করা। সংগ্রহের তারিখ ৮ আগস্ট ২০১৬। PFBR is poised for first criticality by March, 2017.  Rohit, T.K. (৩০ জুলাই ২০১৬)। "Prototype Fast Breeder Reactor likely to be delayed"। The Hindu। ৩০ জুলাই ২০১৬ তারিখে মূল থেকে আর্কাইভ করা। সংগ্রহের তারিখ ৮ আগস্ট ২০১৬।  নিউক্লিয়ার পাওয়ার কর্পোরেশন অফ ইন্ডিয়া লিমিটেড পারমাণবিক বিদ্যুৎ কেন্দ্রের নেভিগেশন মানচিত্র (তামিল ভাষা)
মরিচঝাঁপি

মরিচঝাঁপি বা মরিচঝাঁপি দ্বীপ বর্তমান পশ্চিমবঙ্গের দক্ষিণ ২৪ পরগণা জেলার সুন্দরবন সংরক্ষিত বনাঞ্চলে অবস্থিত একটি দ্বীপ। এই দ্বীপের নাম আজও স্মরণ করা হয় ১৯৭৮-৭৯ সালে সদ্যনির্বাচিত পশ্চিমবঙ্গের সিপিআইএম সরকারের মরিচঝাঁপি গণহত্যা ঘটানোর জন্য। এখানে দেশভাগোত্তর পূর্ব পাকিস্তান (অধুনা বাংলাদেশ) থেকে আগত হাজার হাজার বাঙালি হিন্দু (এদের বেশিরভাগ ছিল নিম্নবর্গীয় নমঃশূদ্র) উদ্বাস্তুকে বলপ্রয়োগ আইনের (সিআরপিসি ১৪৪ ধারায়) মাধ্যমে উচ্ছেদ করা হয়েছিল। কিছু সরকারি নেতার প্ররোচনায় প্রায় ১৫০,০০০ উদ্বাস্তু দণ্ডকারণ্য থেকে পশ্চিমবঙ্গে ফিরে এলে তাদের বেশিরভাগকে পুনরায় ফিরে যেতে বাধ্য করা হয়। এদের মধ্যে প্রায় ১৪,০০০ উদ্বাস্তু মরিচঝাঁপিতে তাদের বসতি স্থাপন করেছিল। সরকারের হিংসাত্মক কর্মের জন্য অনেক উদ্বাস্তুর মৃত্যু হয়েছিল; যদিও প্রকৃত সংখ্যা আজও অজানা, তবে কিছু কিছু গবেষক বিশ্বাস করেন যে পুলিশের নৃশংসতায় শতশত জনগণের মৃত্যু হয়েছিল; রোগ এবং অনাহারেও মৃত্যু হয়েছিল কিছু মানুষের। Asim Pramanik (২৩ মার্চ ২০১৪)। "1979 Marichjhapi killings revisited"। thestatesman.net। ৬ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ৪ অক্টোবর ২০১৪।  Mallick, Ross (ফেব্রুয়ারি ১৯৯৯)। "Refugee Resettlement in Forest Reserves: West Bengal Policy Reversal and the Marichjhapi Massacre"। The Journal of Asian Studies। The Association for Asian Studies। 58 (1): 108। ডিওআই:10.2307/2658391। সংগ্রহের তারিখ এপ্রিল ৩, ২০০৯।  Annu Jalais (এপ্রিল ২৩, ২০০৫)। "Dwelling on Morichjhanpi"। Economic and Political Weekly: 1757–1962।  "Controversies that dogged the pragmatic chief minister"। The Telegraph। জানুয়ারি ১৮, ২০১০। ফেব্রুয়ারি ২২, ২০১০ তারিখে মূল থেকে আর্কাইভ করা। সংগ্রহের তারিখ জানুয়ারি ২৯, ২০১২।  Mandal, Jagadish Chandra। Marichjhapi Beyond Silence। 12C, Bankim Chatterjee Street,Kolkata-700073: peoples' book society।
ক্লিয়ার (শ্যাম্পু)

ক্লিয়ার একটি ফরাসি খুশকি শ্যাম্পুর একটি ব্র্যান্ড বা মার্কা যা ব্রিটিশ-ডাচ কোম্পানী ইউনিলিভারের মালিকানাধীন। ব্র্যান্ডটি ১৯৮১ সালে চালু এবং বিশ্বব্যাপী নির্দিষ্ট দেশে ক্লিয়ার নামে বিক্রি করা হয়, এটা আলট্রেক্স নামে গ্রীসে পরিচিত, লিনিক নামে পর্তুগালে এবং ক্লিয়ার নামে ভারতে বিক্রি হয়। ২০১০ সাল নাগাদ পণ্যটি থাইল্যান্ডে ক্লিনিক ক্লিয়ার নামে এবং ২০০০ এর দশকের শুরুতে ক্লিনিক নামে বিক্রি হত। [তথ্যসূত্র প্রয়োজন] ইউনিলিভার ব্র্যান্ডের তালিকা দাপ্তরিক ওয়েবসাইট
দুন্দার বে

দুন্দার বে (১২১০ অথবা ১২১১ –১২৮৮) ছিলেন কায়ি গোত্রের সুলেইমান শাহের কনিষ্ঠ পুত্র এবং এরতুগরুলের ছোট ভাই (১৩শ শতক)। তিনি উসমানীয় সাম্রাজ্যের প্রতিষ্ঠাতা প্রথম উসমানের চাচা ছিলেন। কায়েই গোত্রের বিভাজনের সময়, দুন্দার বে তার বড় ভাই এরতুগরুলের সাথে তাদের পিতার মৃত্যুর পর স্থানান্তরিত হন। তাঁর ভাই এরতুগরুল যখন ১২৮১ সালে মারা যান, কায়ি গোত্রের পরবর্তী নেতা হন আরতুগ্রুলের পুত্র উসমান বে,যিনি পরবর্তীকালে উসমানীয় সাম্রাজ্যের প্রতিষ্ঠাতা হিসাবে পরিচিত হন। উসমান যখন একটি ছোট গ্রীক দ্বীপ আক্রমণ করার সিদ্ধান্ত নেয় দুন্দার বিদ্রোহ করেন কারণ তিনি ভেবেছিলেন যে এটি উপজাতিটিকে ধ্বংস করবে। তাই উসমান আদেশ অমান্যের অপরাধে তার তলোয়ার দিয়ে দুন্দারকে হত্যা করেন। উসমান বেকে হত্যা করার জন্য অনেক পরিকল্পনা হয়েছিল। দুন্দার বে তা সম্পর্কে জানতেন কিন্তু কায়ি গোত্রের নেতা হওয়ার লোভে চুপ করে থাকতেন। Akgunduz, Ahmed; Ozturk, Said (২০১১-০১-০১)। Ottoman History - Misperceptions and Truths (ইংরেজি ভাষায়)। IUR Press। পৃষ্ঠা ৪৪। আইএসবিএন 978-90-90-26108-9।  ÖCAL, SEFA (১৯৮৭-০৯-০১)। DEVLET KURAN KAHRAMANLAR (তুর্কি ভাষায়)। NETWORK YAZILIM। পৃষ্ঠা ৮৫।  Demirbağ, Fehmi। IYI: Ertuğrul Ve İyilik Takımı (ইংরেজি ভাষায়)। Akis Kitap। [স্থায়ীভাবে অকার্যকর সংযোগ] Sakaoğlu, Necdet (২০০৮)। Bu mülkün kadın sultanları: Vâlide sultanlar, hâtunlar, hasekiler, kadınefendiler, sultanefendiler। Oğlak Yayıncılık। পৃষ্ঠা 26। আইএসবিএন 978-9-753-29623-6।
বিষ্ণুপুরাণ

বিষ্ণু পুরাণ (সংস্কৃত: विष्णुपुराण) অষ্টাদশ হিন্দু মহাপুরাণের অন্যতম তথা একটি প্রাচীন ও মধ্যযুগীয় গুরুত্বপূর্ণ হিন্দু ধর্মগ্রন্থ। পরাশর ও তার শিষ্য মৈত্রেয়ের মধ্যে কথোপকথনরূপে বিধৃত এই পুরাণ ছয়টি অংশে বিভক্ত। মূল উপজীব্য বিষয় বিশ্বসৃষ্টি, দেবাসুরের সংগ্রামকাহিনি, বিষ্ণুর অবতারদের কথা ও কিংবদন্তি রাজাদের বংশবৃত্তান্ত। মনে করা হয়, এই পুরাণের শ্লোকসংখ্যা ২৩,০০০। যদিও পুরাণে প্রাপ্ত শ্লোকের আসল সংখ্যা সাত হাজারেরও কম। পূর্ব ও পশ্চিম ভারতে বিশেষ স্থানীয় গুরুত্বসহকারে রচিত পুথিগুলির মধ্যে কোনো বিরোধ নেই এবং তাদের কোনো অংশই অনাবিষ্কৃত থাকেনি। মূল পাঠ ও টীকা উভয় ক্ষেত্রেই একটি সূচনা, মধ্যাংশ ও সমাপ্তি-অংশ দেখা যায়। এবং এই রচনা যে সম্পূর্ণ তা নিয়েও কোনো মতদ্বৈধতা নেই। এই রকম বিপরীতধর্মী ঘটনার কোনো যুক্তিযুক্ত কারণও অবশ্য জানা যায়নি। কে এই বিষ্ণু? সকল বিশ্ব যে অনন্তে অবস্থিত যাঁর থেকে সৃষ্টি হয়েছে এই বিশ্ব লয় পাবে যার ভেতরে, তিনিই প্রকৃতিরূপী হরি। —বিষ্ণু পুরাণ, ১/১৪ আত্মা ও প্রকৃতি জ্ঞানময় এই নির্মল আত্মা মুক্তরূপে অবস্থান করছেন সর্বদাই ; দুঃখ অজ্ঞান আদি যে জলসমূহ, প্রকৃতির ধর্ম, আত্মার নয়। —বিষ্ণু পুরাণ, ৬/৭ গ্রন্থের আরম্ভ হয় সৃষ্টি ও চার যুগের বর্ণনা দিয়ে। এছাড়াও প্রথম অংশে আলোচিত হয়েছে, রুদ্রের কাহিনী, সমুদ্র মন্থনের কথা, বিষ্ণুর পরমভক্ত ধ্রুবের কাহিনি ও প্রাচীন রাজা বেণ ও পৃথুর উপাখ্যান। পরবর্তী অংশের উপজীব্য পৃথুর উত্তরাধিকার প্রচেতাদের কাহিনি, হিরণ্যকশিপু ও প্রহ্লাদের প্রসিদ্ধ উপাখ্যান, বিভিন্ন অঞ্চল, জাতি, পর্বত ও নদী সহ পরিচিত বিশ্বের কিছু ভৌগোলিক বিবরণ, বিশ্বধারণা ও জড়ভরতের বিভিন্ন জন্মের কাহিনি। তৃতীয় অংশের আলোচ্য বিষয় মন্বন্তর, ব্যাসদেব ও যাজ্ঞবল্ক্য ঋষি, সূর্য, যম, ভক্ত শতধনু ও শৈব্য, চতুর্বর্ণ ও চতুরাশ্রমের কথা। চতুর্থ অংশে প্রাচীন ভারতের বিখ্যাত সূর্য ও চন্দ্রবংশের রাজাদের বিবরণ লিখিত আছে। এছাড়াও কলিযুগে ‘আবির্ভূত হবেন’ এমন কিছু রাজার তালিকাও দেওয়া হয়েছে। আর একটি তালিকায় রয়েছে শিশুনাগ, নন্দ ও মৌর্য প্রভৃতি মগধ রাজাদের কথা। পরবর্তী অংশে জন্ম থেকে যদুবংশ ধ্বংস পর্যন্ত কৃষ্ণজীবনী আলোচিত হয়েছে। ষষ্ঠ ও শেষ অংশে ভাবী কলিকালে সৃষ্টি ধ্বংস তথা পুরাণসকলের গুরুত্বের কথা আলোচিত হয়েছে। কলিযুগের রাজারা দুর্নীতিপরায়ণ হবেন এবং তাঁদের প্রজাদের সম্পত্তি দখল করতে থাকবেন। তখন মর্যাদার একমাত্র মাপকাঠি হবে সম্পত্তি ও অর্থ; মিথ্যাই হবে সাফল্যের প্রধান মাধ্যম। জীবনধারণের সর্বজনমান্য পন্থা হবে দুর্নীতি। শেষে অর্থলোলুপ রাজাদের সমর্থন করতে না পেরে কলিযুগের মানুষেরা পর্বতমধ্যস্থ উপত্যকায় আশ্রয় নেবে। বিষ্ণুধর্মোত্তর পুরাণ একটি পৃথক পুরাণ যা আলোচ্য পুরাণের একটি পরিশিষ্টাংশ। হোরাস হেম্যান উইলসন এই পুরাণকে প্রাচীনতম পুরাণ বলে মনে করেন। তার মতে প্রথম খ্রিস্টপূর্বাব্দে এই গ্রন্থের রচনা। যদিও গেভিন ফ্লাডের মতে, খ্রিস্টীয় চতুর্থ শতকে এই পুরাণ রচিত হয়। বাংলা ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: বিষ্ণুপুরাণ Rocher 1986, পৃ. 247। Wilson 1865, পৃ. 94-95। Wilson 1870, পৃ. 225। Wilson (2006), p. xii. Flood, Gavin (১৯৯৬)। An Introduction to Hinduism। Cambridge: Cambridge University Press। আইএসবিএন 0-521-43878-0।  Wilson, H. H. (২০০৬)। The Vishnu Purana: A System of Hindu Mythology and Tradition। Cambridge: Read Country Books। আইএসবিএন 1846646642।  Mani, Vettam. Puranic Encyclopedia. 1st English ed. New Delhi: Motilal Banarsidass, 1975. রামের বংশবৃত্তান্ত কৃষ্ণের বংশবৃত্তান্ত Vishnu Purana translation by H.H. Wilson at sacred-texts Abridged Translation of the Vishnu Purana
ফুলছড়ি রেলওয়ে স্টেশন

ফুলছড়ি রেলওয়ে স্টেশন বাংলাদেশের রংপুর বিভাগের গাইবান্ধা জেলার একটি রেলওয়ে স্টেশন। ফুলছড়ি রেলওয়ে স্টেশন বর্তমানে অব্যবহৃত অবস্থায় আছে। ব্রহ্মপুত্র-সুলতানপুর রেলওয়ে কোম্পানি ১৮৯৯-১৯০০ সালে সান্তাহার থেকে ফুলছড়ি(তিস্তামুখ) পর্যন্ত ৯৪ কিলোমিটার দীর্ঘ (৫৮ মাইল) মিটারগেজ রেলপথ নির্মাণ করে। রেলফেরিতে নদী পার হয়ে বাহাদুরাবাদ ঘাট থেকে দেশের বিভিন্ন অঞ্চলে ট্রেনে যাওয়া যেতো। নাব্যতা সংকটের কারণে তিস্তামুখ ঘাটটি ফুলছড়ি ঘাটে নেওয়া হয়। আবারো নদীতে নাব্যতা সংকট শুরু হলো এই ঘাটটি বালাসিঘাটে স্থানান্তরিত করা হয়। ফুলছড়ি রেলওয়ে স্টেশনে বর্তমানে কোন ট্রেন পরিষেবা নেই। বালাসী ঘাট "অযত্নে নষ্ট হচ্ছে বোনারপাড়া-ফুলছড়ি রুটের রেললাইন"। প্রিয়.কম। সংগ্রহের তারিখ ২০২০-০২-০৩।  Diganta, Probashir (২০১৯-১১-১৪)। "১৯৩৮ সাল, যখন ফেরীতে পার হতো ট্রেন"। প্রবাসীর দিগন্ত। সংগ্রহের তারিখ ২০২০-০২-০৩।
বাংলাদেশের স্বরাষ্ট্রমন্ত্রী

বাংলাদেশের স্বরাষ্ট্রমন্ত্রী হলেন গণপ্রজাতন্ত্রী বাংলাদেশ সরকারের স্বরাষ্ট্র মন্ত্রণালয়ের দায়িত্বপ্রাপ্ত মন্ত্রী। তিনি স্বরাষ্ট্র মন্ত্রণালয়ের অধীনে সকল দপ্তর ও সংস্থারও মন্ত্রী। ১৯৭১ সালে বাংলাদেশের স্বাধীনতা যুদ্ধ চলাকালীন গঠিত মুজিবনগর সরকারের স্বরাষ্ট্রমন্ত্রী ছিলেন আবুল হাসনাত মোহাম্মদ কামারুজ্জামান। মন্ত্রণালয়ে দায়িত্ব পালন করা সকল মন্ত্রী, উপদেষ্টা, প্রতিমন্ত্রী এবং উপমন্ত্রীর তালিকা দেওয়া হয়েছে। "পূর্ববর্তী মন্ত্রী"। সুরক্ষা সেবা বিভাগ, স্বরাষ্ট্র মন্ত্রণালয়। সংগ্রহের তারিখ ৩ ফেব্রুয়ারি ২০২০।  "সচিবালয়ের তালিকায় নাম নেই সেই স্বরাষ্ট্রমন্ত্রীর"। জাগোনিউজ২৪.কম (ইংরেজি ভাষায়)। সংগ্রহের তারিখ ৩ ফেব্রুয়ারি ২০২০।